|  |
| --- |
| ***Директни плащания*** |

**1. Със Заповед № РД 09-1942 от 09-12-2019г. на министъра на земеделието, храните и горите е определен размерът на подпомагането по Схемата за обвързана подкрепа за овце-майки и/или кози-майки под селекционен контрол за Кампания 2019.** Определeният размер на плащането за едно допустимо за подпомагане животно по схемата е 80.11 лева на животно за първите 100 (включително) допустими за подпомагане животни и 72.83 лева на животно за над 100-ното допустимо за подпомагане животно**.** От 2019 г. помощта по схемата за обвързано подпомагане за овце-майки и/или кози-майки под селекционен контрол се определя, като се прилага модулиран размер на подпомагането: за първите 100 (включително) допустими животни и за над 100-то допустимо животно, при спазване на съотношението между двата размера на подпомагане: 1,1:1. За да получат подпомагане по схемата земеделските стопани трябва да са реализирали за периода от 1 октомври на предходната година до 30 септември на годината на кандидатстване количества мляко и/или млечни продукти в еквивалент мляко, съответстващи на най-малко на 70 кг на овца-майка и/или коза-майка от породи ползвани за мляко или най-малко 35кг. мляко и 0,2 животни от един от двата вида за всяко допустимо за подпомагане животно. За породи, използвани за месо, земеделските стопани трябва да са реализирали на пазара животни, съответстващи най-малко на 0,5 за допустимо за подпомагане животно по схемата. От Кампания 2019 земеделските стопани отглеждащи овце-майки и/или кози-майки от автохтонни породи е необходимо да реализират на пазара количество мляко и/или млечни продукти в еквивалент мляко, съответстващи най-малко на 35 кг. или 0,2 животни.

|  |  |
| --- | --- |
| ***Визия за ОСП след 2020 г.*** |  |

**2. Депутатите от Комисията по земеделие в Европейския парламент отново отварят редица ключови разпоредби в законодателните текстове за реформата на ОСП**. Те се надяват гласуването в пленарна зала да се проведе до юни 2020 г., преди да влязат в триалози през следващото лято (при Германското председателство). Координаторите на Комисията по земеделие възложиха на 4 декември на докладчиците и докладчиците в сянка да направят възможно най-скоро списък с разпоредби, които трябва да бъдат изменени и таблица с „компромисни текстове“ по трите проекта на регламенти. Под споделената компетентност на комисиите по земеделие и околна среда във връзка със стратегическите планове на ОСП се включват определението за постоянни пасища, общи цели (действия в областта на околната среда и климата), специфични цели (смекчаване на изменението на климата, устойчиво развитие, биоразнообразие, млади земеделски стопани, заетост и сближаване, обществени изисквания по отношение на храните и здравето), както и условността- принцип, обхват, добро земеделско и екологично състояние (ДЗЕС). Основните разпоредби, свързани със секторната подкрепа за плодове и зеленчуци, вино, хмел, зехтин и трапезни маслини, също са подготвени за допълнителна дискусия. Членове 64-67 относно развитие на селските райони (от споделена компетентност) ще бъдат подробно разгледани, а член 70 относно управлението на риска от разпоредбите за развитие на селските райони (от изключителната компетентност на Комисията по земеделие) е готов за допълнителен вътрешен дебат. Други разпоредби, под изключителната компетентност на Комисията по земеделие, ще бъдат премахнати вкл. дефиницията за активен фермер и истински земеделски стопанин, докато разпоредбите в рамките на директните плащания (видове интервенции, намаление на плащанията, минимални изисквания за необвързаните плащания, размер на подпомагането на хектар и допълнителното преразпределително подпомагане на доходите за устойчивост) ще останат затворени. Малък брой членове от Хоризонталния регламент и Регламента за ООП също са подготвени за разискване. След като измененията, внесени съвместно от политическите групи, бъдат финализирани, текстовете ще бъдат внесени направо на пленарно заседание и няма да има гласуване в Комисията по земеделие. Междувременно по-широки дискусии се провеждат относно Многогодишната финансова рамка (МФР), като източници предполагат, че може да има „консенсус на целия парламент“ относно ролята на Съвета при вземане на решения „извън неговата компетентност“ по ключови секторни политики като ОСП.

**3. На 11 декември 2019 г. Европейската Комисия публикува Съобщение за Европейския зелен пакт (Европейската зелена сделка) до Европейския парламент, Европейския Съвет, Европейския икономически и социален комитет и Комитета на регионите**. **Зеленият пакт** се определя като крайъгълен камък, начало и дългосрочна визия която ще трансформира икономиката и направи Европа лидер в усилията за справяне с екологичните предизвикателства. Официалното съобщение включва стратегия за растеж с конкретни цели и списък с мерки и законодателни действия, описани в пътна карта. Основни цели на новата стратегия са ЕС да бъде неутрален по отношение на климата през 2050 г., намаляване на замърсяването, подкрепа за инвестиции в чисти технологии и продукти. Стратегията показва как да трансформираме начина си на живот и работа, на производството и да консумираме така, че да живеем по-здравословно и да направим бизнеса си устойчив. За постигане на заложените цели, ЕК ще предложи европейски законодателен акт в областта на климата, чрез който ще превърне този политически ангажимент в правно задължение и генератор на инвестиции. Законодателните мерки ще се отразят върху работата във всички сектори: енергетика, строителство, мобилност, производство на храни, горско стопанство и др. Секторите „Селско стопанство“ и „Храни“ ще бъдат повлияни най-вече от новата стратегия „От Фермата до Трапезата“, която се очаква да бъде представена през пролетта на 2020 г. По-подробна информация за стратегията „От Фермата до Трапезата“ може да получите от Приложение 1.

**4. Европейският комитет на регионите призовава бъдещата ОСП да бъде приведена в съответствие с Европейския зелен пакт.** На изслушване в Европейския парламент на 4 декември относно бъдещето на Общата селскостопанска политика (ОСП) Европейският комитет на регионите (КР) посочи, че мерките са необходими за по-доброто отчитане на екологичните предизвикателства в тази политика. Препоръките на Комитета на регионите са в съответствие с целите на Зеления пакт, обявена от председателя на Комисията Урсула фон дер Лейен. Докладчикът на КР по реформата на ОСП, Гийом Крос (ПЕС), призова за „радикална промяна“ в начина на прилагане на следващата ОСП, за да се отговори на социалните, екологичните и климатичните предизвикателства. КР призовава минимум 30% от средствата от първия стълб (директна помощ) да преминат към „еко-схеми“ и предлага количествени, измерими и ориентирани към резултатите европейски цели до 2027 г. за националните стратегически планове, както следва: - 30% намаление в сравнение с 2017 г. в емисиите на парникови газове от селското стопанство в държавата членка; - удвояване в сравнение с 2017 г. на земята, използвана за биологично земеделие в държавата членка, или поне 30% от използваната земеделска площ на държавата членка; - минимално намаление с 30% в сравнение с 2017 г. при използването на пестициди в държавата членка; - спазване на Нитратната директива за 100% от водната повърхност и подземните води, без изключения. КР също призовава за постепенно и планирано приключване на отглеждането в клетки в целия Европейски съюз. Освен това КР изрази загриженост, че тарифите на САЩ увреждат производствените сектори, нарушават местните икономики и засягат голям брой семейни бизнеси. По инициатива на испанската делегация КР ще постави редица искания относно търговските споразумения в становище, което следва да бъде прието през май 2020 г.

|  |  |
| --- | --- |
| ***Още от ЕС и света*** |  |

**5. Земеделските стопани от ЕС се нуждаят от "по-голяма подкрепа", за да въведат производствени методи, които отговарят на високите стандарти за опазване на околната среда, климата и хуманното отношение към животните, заяви Комисарят по селското стопанство Януш Войчеховски на конференция по въпросите на земеделието в Брюксел.**По този начин той препоръчва използването по скоро на стимули отколкото на наказания и рестрикции, за да "накара земеделието да допринесе реално за постигането на целите на Европейския зелен пакт". Януш Войчеховски се застъпва за "значително увеличение" в приноса на земеделието към Европейската зелена сделка. "Ние ще осигурим не само 40%, но поне 50% от бюджета на ОСП да бъде обвързан с околната среда и климата". Той също така възнамерява да "укрепи значително" общата селскостопанска политика, по-специално втория стълб (развитие на селските райони). По отношение на Многогодишната финансова рамка (МФР) 2021-2027, Януш Войчеховски припомни, че Комисията е предложила 365 млн. евро за ОСП "с 4% по-малко", отколкото в настоящата МФР за първия стълб и 15% по-малко за втория стълб. "Ние изискваме повече от фермерите, като същевременно им предоставяме по-малко подкрепа", призна членът на Комисията. Поради това той възнамерява да защитава бюджета на ОСП и да предотвратява всяко "допълнително намаляване".

**6. Европейската сметна палата (ЕСП) констатира, че макар и мерките на ЕС за управление на риска в областта на селското стопанство отчасти са постигнали своите цели, усвояването е било ниско и има случаи на свръхкомпенсация**. Заглавието на 55-страници доклад обобщава заключението си: "Стабилизиране на доходите на земеделските стопани: всеобхватен набор от инструменти, но ниското усвояване на инструменти и свръхкомпенсация които трябва да бъде преодолявани". Документът включва и още десет страници с отговорите на Комисията. По-специално одиторите описват подкрепата на ЕС за инструментите за управление на риска като "ниска и неравномерна", като отбелязват, че 17 държави членки не се възползват от системата. Седем държави членки оперират свои собствени национални системи за застраховане. Подкрепата на ЕС, която се съсредоточава върху застраховането, "достига само част от земеделските стопани". Повечето от производителите, които имат застраховка, го правят без подкрепа от ЕС и средствата на Общността са "концентрирани върху подпомагане на винопроизводителите". „Ние заключаваме, че понастоящем има ограничени доказателства за добавената стойност на тази подкрепа от ЕС", подчертават одиторите. ЕСП разглежда също така и мерките, предприети след въвеждането през 2014 на ембарго на Русия за вноса на селскостопански продукти от ЕС. Констатира се, че "Не бяха използвани специфични критерии, за да се обмисли използването на тази мярка" и се отбелязва, че "нивото на подкрепа се основава главно на загубата на руския пазар, без да се вземе предвид съществуването на алтернативни пазари до третата година от забраната." Инструментите за подкрепа бяха в действителност използвани за "справяне с основните проблеми на структурните излишъци за някои плодове, вместо да бъдат обвързани с извънредните обстоятелства". Друг проблем за одиторите е, че "подкрепата от ЕС за пазара на ябълки надхвърли съответните средни пазарни цени". "Изтеглянето на праскови и нектарини за преработката им беше скъпо за ЕС", добавят от ЕСП, докато същевременно не успя да се потвърди, че продуктите действително са изтеглени за последваща преработка. ЕК приема препоръката на ЕСП счита, че следва да се работи за по-добро планиране и мониторинг на застраховането. В отделна позиция, Copa&Cogeca се съгласява с ЕСП, че резултатите от прилагането на превантивните мерки са били по-добри от справянето с кризата, след като тя се е случила. Те също така са съгласни с акцента на Палатата върху необходимостта от увеличаване на устойчивостта на земеделските стопани към нестабилността на цените и производствени загуби, причинени от болести или климатични и екстремни метеорологични явления. Организацията отхвърля някои от заключенията на одиторите относно действията, предприети след Руската забрана, особено по отношение на сектора на плодовете и зеленчуците, отбелязвайки, че изключителните мерки "спомогнаха за балансиране на пазарната сила за договаряне на производителите в отрасъла."

**7. Европейска конференция за селскостопански перспективи ’2019:** Конференцията „Европейската земеделска перспектива“, която се организира от Европейската комисия (ЕК) се превърна в ключовото годишно събиране на европейските заинтересовани страни, желаещи да се ангажират и обсъдят бъдещето на селското стопанство в Европа и предизвикателствата, които предстоят. Петото издание на конференцията се проведе на 10-11 декември 2019 г. в Брюксел и бе открито от комисаря по земеделие и развитие на селските райони Януш Войчеховски и комисарят по Здравеопазване и безопасност на храните Стела Кириакидис. Акцентите в изказването на Януш Войчеховски бяха защита бюджета на ОСП, намаляване на бюрокрацията и подкрепа на земеделските стопани в усилията за опазване на околната среда и смекчаване на изменението на климата. По-подробна информация за събитието може да получите от Приложение 2.

***Приложение:1***

**Стратегия „От фермата до трапезата“ и Европейския зелен пакт**

ЕК ще представи стратегията „От фермата до трапезата“ през пролетта на 2020 г. и след това ще започне широк дебат със заинтересованите страни, обхващащ всички етапи на хранителната верига. Междувременно Комисията е готова да предложи действия за подпомагане на потребителите да избират здравословна и устойчива диета и намаляване на хранителните отпадъци. "Европейските земеделски стопани и рибари са от ключово значение за управлението на прехода и стратегията "От фермата до трапезата“ ще засили усилията за справяне с изменението на климата, опазването на околната среда и запазването на биологичното разнообразие. Общите селскостопанска и рибарска политики ще останат ключови инструменти за подпомагане на тези усилия, като същевременно осигуряват достоен живот на земеделските производители, рибарите и техните семейства.

Като се има предвид, че новата селскостопанска политика вероятно ще се забави до началото на 2022 г., Комисията ще работи с държавите-членки и заинтересованите страни, за да гарантира, че от самото начало националните стратегически планове за селско стопанство напълно отразяват целите на стратегиите „Зелената сделка“ и „От фермата до трапезата“. Плановете трябва да доведат до използването на устойчиви практики, като прецизно земеделие, биологично земеделие, агроекология и по-строги стандарти за хуманно отношение към животните. Стратегическите планове ще трябва да отразяват повишените цели за значително намаляване на употребата и риска от химически пестициди, както и използването на торове и антибиотици.

В главата на тема „Опазване и възстановяване на екосистемите и биоразнообразието“ се подчертава, че всички политики на ЕС следва да допринесат за запазването и възстановяването на природния капитал на Европа, като се позовават на нова европейска Стратегия за горите. Стратегията на ЕС за биологичното разнообразие за 2030 г. се очаква до март 2020 г., докато мерките за справяне с основните двигатели на загубата на биологично разнообразие ще започнат да се прилагат от 2021 г. Новата стратегия на ЕС за горите е предвидена за 2020 г., докато мерките за подпомагане на „веригите на обезлесяване без обезлесяване“ се очакват от следващата година.
Предложението за европейски закон за климата, включващо целта за неутралност на ЕС по отношение на климата през 2050 г., също се очаква до следващия март, заедно с цялостен план за увеличаване на целта за климата на ЕС до 2030 г. до поне 50% до следващото лято. Новата стратегия на ЕС за адаптиране към изменението на климата е заложена през 2020/2021 г. с предложение за механизъм за коригиране на въглеродните граници за избрани сектори, за да се намали рискът от изтичане на въглерод върху картите за 2021 г. Също през март 2020 г. Комисията ще приеме Индустриална стратегия на ЕС „за справяне с двойното предизвикателство на зелената и дигитална трансформация “.

***Приложение:2***

**Европейска конференция за селскостопански перспективи ’2019**

По време на конференцията *Януш Войчеховски* заяви че ще работи върху дългосрочна стратегия за развитие на селските райони и ще настоява за повече средства за сближаване в селските райони от кохезионния фонд, настоявайки всичко, пряко свързано със земеделие трябва да бъде подкрепено от ОСП, като неземеделските аспекти на условията на живот в селските райони следва да се подкрепят от фондове на политиката на сближаване. Подчертавайки успеха на ОСП, изрази съжаление за намаляващия брой стопанства в ЕС (намален с четири милиона през последното десетилетие) и неспособността на сектора да привлече „нова кръв“. Пред делегатите той заяви, че фермерите се притесняват от Зеления пакт и за това как ще изглеждат екологичните схеми и мерките, свързани с опазването на околната среда и климата по втория стълб. Според него те трябва да знаят какво да очакват, за да могат правилно да се подготвят. Той е все по-склонен да смята, че ЕК трябва да каже какви еко-схеми или агроекологични мерки могат да се прилагат, така че земеделските стопани да имат някаква гаранция, че могат да разчитат на подкрепата и помощ ако извършват действия от предварително определен списък. Новият еврокомисар обеща да се заеме с бюрокрацията като се ангажира да направи всичко по силите си, за по-прости правила и намаляването на изискванията до необходимия минимум. Обяви, че ще изготви и представи план за действие за биологично земеделие през 2020 г. Войчеховски повдигна въпроса за концентрацията на собствеността върху земята, въпреки че темата е извън правомощията на Комисията, но би могла да се обсъжда и подкрепи обмена на добри практики в областта на правните разпоредби, регулиращи търговията със земя. В заключение той заяви, че бъдещата дългосрочна стратегическа визия за развитие на селските райони ще бъде негова основна задача по време на мандата. Това би било визия не само за седемте години, за които обикновено планираме ОСП, но за следващите 30 години. Конференцията през следващата година ще обсъди дългосрочна визия и стратегия за развитие на селските райони в Европа, потвърди той.

*Във встъпително си слово* *комисар Кириакидис*, отговорящ за здравеопазване и безопасността на храните заяви, че днешна Европа е изправена пред неудобни истини. Населението нараства, природните ресурси намаляват и биоразнообразието изчезва. Милиони граждани живеят в хранителна бедност, но въпреки това ние губим една пета от произвежданата храна, а половината от възрастното население е с наднормено тегло. Не можем да постигнем нищо без прилагане на значителни промени- необходим е нов, по-здравословен, справедлив и по-устойчив подход към хранителните системи. Успехът зависи от постигането на новия европейски Зелен пакт, в който земеделието и хранителните системи имат основна роля. Един от ключовите градивни елементи на Зеления пакт е новата стратегия „От фермата до трапезата“, която ще допринесе за европейския дневен ред за изменение на климата, ще опази околната среда и ще запази биологичното разнообразие. От гледна точка на обхвата е ясно, че трябва да се обърне внимание на всяка стъпка от хранителната верига, от производството и преработката, до маркетинга, потреблението и международната търговия. Трябва да се промени начина, по който произвеждаме и консумираме, без да правим компромиси с безопасността, качеството и достъпността на храната. Специфични области, по които по-специално тя се ангажира са пестицидите, торовете и употребата на антибиотици. Технологиите, иновациите и изследванията на новите методи и техники за земеделие ще бъдат от решаващо значение в работата за по-устойчив подход към производството на храни. Общата селскостопанска политика ще бъде важен инструмент, който ще ни помогне да постигнем тези цели. Наред с това ще се разгледат целите за хранителните отпадъци, за да се свържем с работата по кръговата икономика. Работата в други области за постигане на положителни здравни резултати за гражданите, също ще разчита на напредъка, който ще се постигне в рамките на стратегията „От фермата до трапезата“. Това важи особено за работата по отношение на рака и Плана Европа побеждава рака, който ще бъде представен скоро.

В първия ден на конференцията участниците обсъдиха и представиха научните разработки и инициативи, които вече са създадени за подобряване на икономическата, екологичната и социалната устойчивост на производството, потреблението и търговията. Вторият ден се проведе дискусия и дебат за въздействието на нарастващото търсене върху цените на храните и състоянието и перспективите за селскостопански пазари в ЕС: биогорива, специализирани култури, месо и млечни продукти. Участниците, около 600 човека, включваха институции на ЕС, правителства и международни организации, участници във веригата на доставки на храни, пазарни експерти, учени, мозъчни тръстове и представители на гражданско общество.